Angelo Zottoli

Angelo Zottoli (født 21. juni 1826 i Acerno i Italia, død 9. november 1902 i Shanghai i Kina) var en italiensk katolsk prest tilhørende jesuittordenen. Han var misjonær i Kina og sinolog.

 Liv og virke 
Pater Zottoli ble medlem av jesuittordenen i 1843 og kom til Kina i 1848. Han ble en av de første europeiske jesuitter som fullførte universitets- og seminariestudier sammen med kinesiske studenter i Xujiahui, den katolske bydelen i Shanghai der jesuittene bygde opp en katedral en rekke institusjoner. Fra 1853 var p. Zottoli lærer og rektor ved St. Ignatius-kollegiet, som var opprettet som internatskole i 1849 for å utdanne kinesiske ledere for menighetene. 
Han medvirket til å styrke jesuittenes store bibliotek i Shanghai, Bibliotheca Zikawei, som en stor ressurs innen sinologien, sammen med sin medbror pater Henri Havret. 

Han skrev det fembinds verket Cursus litteræ sinicæ (1879–1882), primært beregnet på tilkommende misjonærer fra Vesten, og etterlot seg etter 30 års arbeid en nesten fullstendig bearbeidelse av Kangxiordboken. Han skrev også en rekke teologiske verker på kinesisk. 

 Verker 
 Cursus litteraturae sinicae neo-missionariis accommodatus, Shanghai, 1879-1882

 Se også 
 Liste over kinamisjonærer tilhørende jesuittordenen

Referanser

 Eksterne lenker 
 Antonio De Caro, Angelo Zottoli, a Jesuit Missionary in China: His Life and Ideas, Singapore: Springer, 2022. ISBN: 978-981-16-5296-7
 Dissertae sententiae, Shanghai. 1879  Nettsted besøkt 27. mars 2009
 Gail King: The Xujiahui (Zikawei) Library of Shanghai PDF av artikkel fra Libraries & Culture, Vol. 32, No. 4, Fall 1997. (Nettsted besøkt 27. mars 2009)

Kategori:Personer fra provinsen Salerno
Kategori:Italienske katolske prester
Kategori:Italienske jesuitter
Kategori:Latinister
Kategori:Jesuittmisjonærer i Qing-Kina
Kategori:Katolske misjonærer
Kategori:Misjonærer i Kina
Kategori:Italienske sinologer